NESECRET

**R O M Â N I A**

**MINISTERUL AFACERILOR INTERNE**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
INSTITUŢIA PREFECTULUI JUDEŢUL DOLJ**

**SERVICIUL PUBLIC COMUNITAR DE PAȘAPOARTE**

Nr 54371din 31.03.2022

Ex. unic

**APROB SUBPREFECT**

**MARIANA VENERA POPESCU**

**AVIZAT**

**ȘEF SERVICIU JURIDIC**

**EUGEN MARINESCU**

**AVIZAT**

**ȘEF SERVICIU**

**COMISAR DE POLIȚIE**

**PRICHICI CODRIAN**

***Caiet de sarcini***

**privind achiziția de servicii de comunicații tip VPN**

**(Virtual Private Network)**

CUPRINS

[Introducere 3](#_Toc500312330)

[1. Definiţii 3](#_Toc500312331)

[2. Obiectul achiziţiei 3](#_Toc500312332)

[3. Cerinţe minimale şi obligatorii 4](#_Toc500312333)

[3.1 Cerinţe privind ofertantul 4](#_Toc500312334)

[3.2. Caracteristicile tehnice ale serviciilor VPN: 5](#_Toc500312335)

[3.3. Operaţionalizarea serviciilor VPN contractate 6](#_Toc500312336)

[3.4. Disponiblitatea serviciilor VPN contractate 6](#_Toc500312337)

[3.5. Recepţie servicii VPN contractate 7](#_Toc500312338)

# Introducere

***Caietul de sarcini face parte integrantă din documentaţia de atribuire, reprezentând descrierea obiectivă a serviciilor necesare autorităţii contractante, constituind ansamblul cerinţelor minime şi obligatorii şispecificaţiile tehnice pe baza cărora se elaborează propunerea tehnică de către fiecare ofertant.***

***Ofertele care nu îndeplinesc toate cerinţele minimale, specificate ca atare în caietul de sarcini vor fi declarate neconforme. Nu se acceptă depunerea de oferte alternative. Nu se admit ofertele parţiale din punct de vedere cantitativ şi calitativ, ci numai oferte integrale, care corespund tuturor cerinţelor stabilite prin prezentul caiet de sarcini. Orice ofertă care se abate de la cerinţele minimale va fi considerată admisibilă numai în condiţiile în care aceasta asigură un nivel calitativ superior cerinţelor minimale.***

# Definiţii

* 1. **Reţeaua de comunicaţii integrate Voce-Date a MAI (RCVD)** este o reţea de arie largă şi asigură servicii de comunicații integrate voce–date pe tot cuprinsul ţării până la nivel de comune, pentru desfășurarea activităților operative încredințate prin lege, atât pentru structurile proprii, cât și pentru autorităţi locale, instituții guvernamentale şi din Sistemul Naţional de Securitate (SNS).
  2. **Direcția Generală pentru Comunicații și Tehnologia Informației (DGCTI)** este unitatea centrală de specialitate a Ministerului Afacerilor Interne care asigură organizarea, coordonarea și controlul activității ministerului în domeniul comunicațiilor și tehnologiei informației.
  3. **Punct de agregare județean (PAJ)** – reprezintă punctul de agregare a conexiunilor VPN aferente unui județ (conexiuni VPN din comune, orașe, municipii și municipii reședință de județ, inclusiv Bucureşti) și este situat în sediile inspectoratelor de poliție județene sau în alte sedii ale achizitorului din municipiul reşedinţă de judeţ, inclusiv municipiul Bucureşti.
  4. **Punct terminal** – reprezintă o locaţie (sediu cu adresă poştală) din comune, oraşe, municipii şi municipii reşedinţă de judeţ la care se va asigura servicii de comunicaţiiVPN.
  5. **Achizitor** – **autoritate contractantă**, aşa cum este definită în prezenta documentaţie de atribuire, respectiv **ordonatorul de credite** din cadrul MAI (principal, secundar, terțiar) care poate încheia Contracte de prestare servicii de comunicaţiiVPN.
  6. **Ofertant** – **operator** – persoană juridică autorizată să instaleze, opereze, controleze şi să pună la dispoziţiereţele de comunicaţii electronice, în conformitate cu reglementările naţionale în vigoare.

# Obiectul achiziţiei

* 1. Prin prezentul caiet de sarcini Autoritatea Contractantă doreşte să achiziţioneze **servicii de telecomunicații integrate** cod CPV**64227000-3**, de tipul **VPN (Virtual Private Network)** necesare conectării punctelor terminale ale achizitorului la RCVD.
  2. Perioada de prestare a serviciului este de un an.
  3. Punctele terminale şi tipurile de servicii de comunicaţii solicitate pentru acestea sunt prezentate în Anexa nr. 1 la prezentul caiet de sarcini.
  4. Serviciile VPN vor fi de tip fix.
  5. Ofertantul va prezenta ofertă de preţ pentru fiecare punct terminal şi tip de serviciu VPN din Anexa nr. 1, precizându-se prețul unitar sub formă de abonament lunar.
  6. Achiziția serviciilor VPN se va realiza pe loturi (fiecare tip de conexiune reprezintă un lot ).

# Cerinţe minimale şi obligatorii

Ofertantul va răspunde tuturor cerinţelor prezentate mai jos. Achizitorul îşi rezervă dreptul de a efectua verificări ale ofertei depuse de operator la sediul acestuia, pe teren, la beneficiari precum şi Autoritatea Naţională pentru Administrarea şi Reglementarea în Comunicaţii (ANCOM).

În cazul în care autoritatea contractantă va constata că precizările făcute de operator în oferta depusă nu sunt conforme cu realitatea, autoritatea contractantă va avea dreptul de a descalifica ofertantul respectiv.

## 3.1 Cerinţe privind ofertantul

* + 1. Ofertantul trebuie să facă dovada că este autorizat de Autoritatea Naţională pentru Administrarea şi Reglementarea în Comunicaţii (ANCOM) pentru furnizarea serviciilor de comunicatii, în conformitate cu prevederile legale în vigoare.
    2. Ofertantul se obligă să asigure furnizarea serviciilor descrise în prezenta documentaţie exclusiv pe infrastructura proprie de comunicaţii.
    3. La data depunerii ofertelor, fiecare Ofertant trebuie să declare pe proprie răspundere că, în situaţia în care vor încheia contractul de furnizare servicii VPN în baza prezentului caiet de sarcini, se angajează să prezinte un acord de confidenţialitate asupra tuturor informaţiilor care vor fi vehiculate în scopul derulării contractului de prestare a serviciilor VPN.
    4. Ofertantul se obligă să informeze corect autoritatea contractantă asupra dimensiunii reţelei proprii deţinute (acoperirea deţinută) pentru punctele terminale care fac obiectul caietului de sarcini.
    5. La cererea Achizitorului, ofertantul trebuie să pună la dispoziţie instrumente sau proceduri de verificare a ratei de transfer de date minim garantate şi a disponibilităţii pentru fiecare conexiune (grafice de trafic disponibile on-line, permanent, actualizate la maxim 5 min, disponibile pe bază de nume şi parolă sau alte credenţiale agreate de comun acord).
    6. Ofertantul are obligaţia de a organiza un punct unic de contact cu funcţionare permanentă (24/24), la care să fie anunţate deranjamentele. Ofertantul va propune o procedură de escaladare a deranjamentelor care va conţine obligatoriu pragurile de escaladare şi responsabilii desemnaţi. Ofertantul va comunica datele de contact şi le va actualiza ori de câte ori apar modificări. În cazul defecţiunilor, remedierea acestora se va face în maxim 4 ore pentru punctele terminale aflate în Bucureştişilocalităţilereşedinţă de judeţ, în intervalul orar 7.00-21.00 şi în maxim 6 ore în intervalul orar 21.00-7.00, iar pentru punctele terminale aflate în afara localităţilorreşedinţă de judeţ în maxim 7 ore în intervalul orar 7.00-21.00 şi în maxim 9 ore în intervalul orar 21.00-7.00. Ofertantul va prezenta o declaraţie pe propria răspundere că dispune de echipele de intervenţie necesare pentru remedierea deranjamentelor conform cerinţelor de mai sus.
    7. Ofertantul va suporta toate costurile necesare obţinerii avizelor, lucrărilor de infrastructură, transport, instalare, mutare, operaţionalizare etc.
    8. Ofertantul trebuie să facă dovada capacităţii tehnice pentru furnizarea serviciilor care fac obiectul prezentei proceduri de achiziţie. În argumentarea acestei cerinţe, ofertantul va include în propunerea tehnică în mod obligatoriu:
       - * descrierea infrastructurii, a tehnologiilor utilizate, a capacităţilor de transport;
         * modul de intervenţie la deranjamente;
         * managementul infrastructurii şi al serviciilor;
         * managementul incidentelor şi evenimentelor de securitate, menţinerea integrităţii şi securităţii fizice;
         * numărul mediu şi categoriile de personal implicat în furnizarea serviciilor de VPN din prezenta procedură de achiziţie.
         * fişele de date ale echipamentelor terminale utilizate pentru interfaţarea cu echipamentele din rețeaua MAI din care să rezulte îndeplinirea cerinţelor din caietul de sarcini.

## Caracteristicile tehnice ale serviciilor VPN:

1. **Servicii de comunicații VPN fixe**vor avea următoarele caracteristici:
   * 1. Pentru serviciile VPN se solicită conexiuni instalate la punctele terminale pe care le va indica achizitorul în Anexa nr. 1 și PAJ. Costurile legate de conectare, asigurarea echipamentelor necesare prestarii serviciilor revin în totalitate operatorului. Nu se vor accepta preţuri suplimentare pentru închiderea conexiunii în PAJ şi nici alte costuri suplimentare pentru punerea în funcţiune/funcţionarea serviciului (taxe de instalare, chirii echipamente etc.).
     2. Ofertantul va asigura echipamentele de media conversie pentru suportul fizic oferit, acestea asigurând cel puţin o interfaţă 10/100/1000 Mbps. Achizitorul va permite ofertantului să instaleze în punctele sale de prezenţă echipamente de comunicaţii sau de conversie necesare prestării serviciilor şi va răspunde de acestea ca un depozitar.
     3. Traficul asigurat de serviciile VPN fixe va fi simetric în cele două sensuri de transport (upload/download) pentru banda solicitată.
     4. Traficul nu va fi limitat ca volum, iar costurile lunare nu vor fi influenţate de volumul traficului.
     5. Serviciile VPN fixe furnizate prin contract vor consta în conexiuni nivel 3 dedicate.
     6. Conexiunile asigurate de ofertant vor fi agregate în PAJ.
     7. Planul de adresare pentru interconectarea cu operatorul pentru toate locațiile MAI din cadrul unui județ sau municipiul București va fi transmis de Achizitor prin DGCTI.
     8. Lățimea de bandă minimă disponibilă la nivelul PAJ va reprezenta suma lățimilor de bandă a tuturor conexiunilor VPN contractate de la ofertant în cadrul județului respectiv, cu un maxim de 1Gb/s. Pentru punctele de agregare nu se vor percepe costuri.
     9. Ofertantul are obligaţia să asigure separarea traficului asigurat pentru achizitor de restul traficului transportat prin reţelele sale (VLAN dedicat, respectiv instanţă de rutare dedicată, etc.).
     10. Ofertantul nu va filtra în nici un fel traficul de date realizat de achizitor.
     11. Serviciile VPN fixe furnizate prin contract de ofertant vor consta în conexiuni de tip OSI – nivel 3 cu lățime de bandă de 1 Mbps, 2 Mbps, 4 Mbps, 10 Mbps, 40 Mbps, 60 Mbps sau 100Mbps în conformitate cu Anexa nr. 1.
     12. Caracteristicile generale de performanţă ale serviciilor VPN fixe sunt următoarele:
         + - Disponibilitate: minim 99,50%;
           - Bandă garantată: 100%;
           - Trafic nelimitat;
           - Procent de pachete pierdute: < 1%;
           - Latenţă medie: 45 ms;
           - Latenţă maximă: 150 ms;
           - Jitter: < 30 ms;
     13. Serviciile VPN furnizate Achizitorului nu vor avea acces la Internet şi nici nu vor tranzita această rețea.
     14. Nu se va permite accesul altor utilizatori din propria lor reţea la reţeaua privată creată pentru unităţile M.A.I.
     15. Ofertantul va asigura, ulterior, etichetarea corespunzătoare a echipamentelor de interconectare (cabluri, fibre optice, etc.)

## Operaţionalizarea serviciilor VPN contractate

* + 1. Instalarea şi operaţionalizarea tuturor serviciilor contractate se vor face în maximum ..... de zile de la semnarea contractului. Acestea vor fi furnizate şi facturate Achizitorului de la data semnării procesului-verbal de receptie şi punere în funcţiune.
    2. Pentru orice conexiune instalată mutarea unui punct terminal va fi executată gratuit.
    3. Echipamentele terminale de reţea ale Ofertantului se vor instala în camerele tehnice ale Achizitorului sau în alte spaţii puse la dispoziţie de către acesta.
    4. Echipamentele active indoor/outdoor (multiplexoare, xDSL-uri, unităţi radio, routere, switchuri etc.) şi echipamentele pasive asigurate de Ofertant pe întreaga perioadă contractuală vor fi livrate şi instalate de către acesta în sediile Achizitorului. Acestea vor fi montate în dulapuri de tip rack asigurate de Ofertant, sau după caz, în rack-urile Achizitorului pentru sediile în care există disponibilitate de spațiu în acestea. În cazul în care se identifică o altă soluție de instalare a echipamentelor Ofertantului, care nu presupune instalarea unui rack, aceasta se va realiza doar cu acordul Achizitorului. Toate costurile aferente echipamentelor active indoor/outdoor și a echipamentelor pasive vor fi suportate de Ofertant, incluzând şi fără a se limita la costuri legate de instalarea, configurarea, punerea în funcţiune a echipamentelor respective.
    5. Racordurile exterioare de cupru şi fibră optică închiriate pentru asigurarea serviciilor contractate în sediile Achizitorului se realizează pe cheltuiala Ofertantului.
    6. Racordurile între echipamentele Ofertantului şi echipamentele Achizitorului, vor fi realizate de către Ofertant pe cheltuiala acestuia.
    7. Toate elementele de conectică (cablu torsadat, cabluri de cupru, cabluri de fibră optică, patch panel-uri, patch cord-uri, ODF-uri, prelungitoare de alimentare, piloneţi, dispozitive de adaptare mecanică şi prindere, electrică etc.) şi etichetare vor fi asigurate de către Ofertant pe cheltuiala acestuia, astfel încât să permită punerea în funcţiune a serviciilor fără a fi necesar ca Achizitorul să furnizeze alte elemente de conexiune. Totodată, costurile aferente asigurării echipamentelor pentru furnizarea serviciilor VPN revin în totalitate Ofertantului. Mai mult, nu vor fi percepute Achizitorului taxe de instalare, întreținere, taxe de chirie etc. Pentru echipamentele Ofertantului care asigură furnizarea serviciilor VPN.
    8. Prestatorul va avea posibilitatea, pe cheltuiala proprie, să îşi protejeze echipamentele proprii din punct de vedere al electroalimentării şi/sau împământării.

## Disponiblitatea serviciilor VPN contractate

* + 1. Prin servicii de disponibilitate Ofertantul înţelege să presteze serviciile contractate în perioada de un an, cu o disponibilitate minimă de 99,5%.Disponibilitatea serviciilor se calculează ca raport procentual dintre perioada de funcţionare a serviciilor în timpul lunii (*calculată ca diferenţa dintre perioada totală de timp din lună şi perioada de indisponibilitate*) şi durata lunii respective.
    2. Nu se vor lua în calcul:
       - * întreruperile pentru efectuarea lucrărilor de întreţinere/înlocuire a reţelei şi echipamentelor, anunţate de către Ofertant cu cel puţin 48 de ore înainte. Acestea vor avea o durată maximă de 10 ore/lună, iar Ofertantul va urmări ca ele să fie efectuate în intervalul orar 21:00-07:00;
         * întreruperile datorate culpei Achizitorului sau a unor terţi.
    3. În cazul în care serviciile nu vor fi disponibile sau nu vor funcţiona la parametrii prevăzuți, abonamentele serviciilor respective vor fi diminuate proporţional cu durata de nefuncţionare astfel:

|  |  |
| --- | --- |
| **Disponibilitate lunară serviciu, pentru o locaţie** | **Diminuare** |
| 99,49%.....98,5% | 1% |
| 98,49% ... 97,5% | 1,5% |
| 97,49% ... 96,5% | 2% |
| 96,49% ... 90,5% | 2,5% |
| 80,5% ... 90,49% | 10% |
| 60,5% ... 80,49% | 30% |
| 50,5% ... 60,49% | 40% |
| 10,5% ... 50,49% | 80% |
| Mai putin de 10,49% | 90% |

* + 1. La cererea Achizitorului, ofertantul trebuie să pună la dispoziţie instrumente sau proceduri de verificare a ratei de transfer de date minim garantate şi a disponibilităţii pentru fiecare conexiune (grafice de trafic disponibile on-line, permanent, actualizate la maxim 5 min, disponibile pe bază de nume şi parolă sau alte credenţiale agreate de comun acord).

## **Recepţie servicii VPN contractate**

* + 1. Recepţia serviciilor se face în prezenţa reprezentanţilor autorităţii contractante şi ofertantului, pe baza unui proces verbal de recepţie şi punere în funcţiune. Procesul-verbal va conţiune si un set de teste pentru verificarea parametrilor tehnici a conexiunilor contractate.
    2. Ofertantul se obligă să întreprindă toate acţiunile necesare efectuării testelor de recepţie a serviciilor contractate astfel încât acestea să fie finalizate până cel târziu în a ....-a zi de la data semnării contractului. Data de începere a furnizării serviciului va fi data semnării procesului-verbal de recepţie şi punere în funcţiune.
    3. În cazul mutării serviciilor contractate la un punct terminal în baza contractului se va încheia un nou proces-verbal de recepţieşi punere în funcţiune, fără costuri suplimentare.
    4. Rezultate așteptate:
       - lățimea de bandă obținută în urma testului de recepție poate avea o abatere de 10% din lățimea de bandă ofertată în cazul conexiunilor de 1Mbps și 2Mbps;
       - lățimea de bandă obținută în urma testului de recepție poate avea o abatere de 5% din lățimea de bandă ofertată în cazul conexiunilor de 4Mbps și 10Mbps, 40Mbps și 100Mbps;

INTOCMIT

Comisar sef de poliție

Vasilescu Alin

Anexa nr. 1

**R O M Â N I A**

**MINISTERUL AFACERILOR INTERNE**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
INSTITUŢIA PREFECTULUI JUDEŢULDOLJ**

**SERVICIUL PUBLIC COMUNITAR DE PAȘAPOARTE**

*Locații pentru care se dorește contractarea serviciilor de comunicații de tip VPN*

|  |  |  |  |  |
| --- | --- | --- | --- | --- |
| **Nr. Crt.** | **Tip serviciu VPN** | **Sediul** | **Adresă locație** | **Lațime de bandă (1/2/4/10/40/100 Mbps )** |
| 1 | Serviciile VPN -conexiuni de Tip OSI – nivel 3 | Sediul: Serviciul Public Comunitar de Pașapoarte (S.P.C.P.DOLJ) | Craiova, str Amaradia nr 93-95 | 10 Mbps |

**APROB SUBPREFECT**

**MARIANA VENERA POPESCU**

ȘEF SERVICIU

Comisar de poliție

PRICHICI CODRIAN